Foto: President.tj Tojikistonlik xonandalar to‘rtligi mamlakat prezidenti Imomali Rahmonga bag‘ishlangan «Peshvoi millat» («Millat yetakchisi») qo‘shig‘ini ijro etdi. Qo‘shiqda aynan prezident tufayli barcha fuqarolar tinch yashayotgani, aynan u fuqarolik urushiga yakun yasagani haqida kuylanadi. Qo‘shiqdagi so‘zlar shoir Nihoniy qalamiga mansub, bu mamlakat ichki ishlar vaziri Ramazon Rahimzoda Hamroning taxallusi sanaladi. Yaqinda esa ichki ishlar vazirining bir nechta she’ri «Mustaqillik haqidagi she’rlar» tanlovida taqdim etildi. U oldinga faqat professional shoirlarni o‘tkazib yuborgan holda uchinchi o‘rinni egalladi.